BHUMARA
రంజీల్లో ఫైనల్‌కు గుజరాత్‌
న్యూఢిల్లీ: టీమిండియా ఫేసర్‌ జస్‌ప్రీత్‌ బుమ్రా సత్తా చాటడంతో రంజీల్లో గుజరాత్‌ జట్టు 65 సంవత్సరాల నిరీక్షణ ఫలించింది.జార్ఖండ్‌తో జరిగిన రెండవ రంజీ సెమీ ఫైనల్‌ మ్యాచ్‌లో 123 పరుగుల తేడాతో విజయం సాధించిన గుజరాత్‌ ఫైనల్స్‌కు అర్హత సాధించింది.విజయంతో గుజరాత్‌ జట్టు రంజీ ట్రోఫీ ఫైనల్స్‌కు రెండవ సారి అర్హత సాధించినటైంది. 1950-51 సీజన్‌ తరువాత గుజరాత్‌ రంజీ ఫైనల్స్‌కు అర్హత సాధిం చడం ఇదే మొదటిసారి. 235 పరుగుల టార్గెట్‌తో నాలుగవ రోజు బరిలోకి దిగిన జార్ఖండ్‌ 41 ఓవర్లు ఆడి 111 పరుగులకు ఆలౌటైంది.14 ఓవర్లు వేసిన బుమ్రా 29 పరుగులిచ్చి 6 వికెట్లు తీసుకున్నాడు. బుమ్రాకి తోడు మరో పేసర్‌ ఆర్‌పి సింగ్‌ కూడా సత్తా చాటాడు.12 ఓవర్లు వేసిన ఆర్‌పి సింగ్‌ 25 పరు గులిచ్చి 3 వికెట్లు తీసుకున్నాడు.పార్దీవ్‌ నేతృత్వం లోని గుజరాత్‌ జట్టు తొలి ఇన్నింగ్స్‌లో 390 పరగులు చేసింది. అనంతరం బ్యాటింగ్‌కు దిగిన జార్ఖండ్‌ 408పరుగులకే ఆలౌటైంది.ఇక రెండవ ఇన్నింగ్స్‌ను కొన సాగించిన గుజరాత్‌జట్టు 81ఓవర్లు ఆడి 252పరుగులు చేసి ఆలౌటైంది. గుజరాత్‌ ఆటగాడు చిరాగ్‌ గాంధీ హాఫ్‌ సెంచరీని నమోదు చేశాడు. అనంతరం 235 పరుగుల టార్గెట్‌తో బరిలోకి దిగిన జార్ఖండ్‌ జట్టులో ఓపెనర్లు ప్రత్యూష్‌సింగ్‌,సుమిత్‌ కుమార్‌ డకౌట్లుగా వెనుదిరిగారు.ఆ తరువాత వరుసగా వికెట్లు కోల్పోయిన జార్ఖండ్‌ చివరకు కోలుకోలేదు. ఫైనల్‌లో గుజరాత్‌జట్టు తమిళనాడు లేదా ముంబైతో తలపడనుంది.